ניקוקדו אבוקדו

ניקולס פרי (נולד ב-19 במאי 1992), אשר נודע באינטרנט בעיקר בשם ניקוקדו אבוקדו, הוא יוטיובר ואושיית רשת אמריקאי יליד אוקראינה אשר נודע במיוחד בשל סרטוני המוקבאנג שלו ביוטיוב. נכון לנובמבר 2022 היו לשישה ערוצי היוטיוב שלו מעל ל-7 מיליון עוקבים וכ-1.8 מיליארד צפיות בסך הכל.

== ראשית חייו ==
ניקולס פרי נולד בשנת 1992 בעיר חרסון שבאוקראינה. בהמשך הוא אומץ על ידי משפחה אמריקאית ועבר לארצות הברית, שם הוא גדל במדינת פנסילבניה.<ref name="Insider" />

בין השנים 2011 ל-2012 פרי התפרנס ככנר ועבד בנוסף בהום דיפו. בשנת 2013 הוא עבר לניו יורק במטרה להגשים את חלומו לנגן בתזמורת בברודוויי.<ref name=":1"></ref><ref name="Matthews"></ref> עם זאת, הוא התקשה להתפרנס מכך בניו יורק אשר מוצפת במוזיקאים מוכשרים רבים במיוחד.<ref name="Insider"></ref>

== קריירה כיוטיובר ==
פרי הקים את ערוץ היוטיוב שלו במהלך 2014. הערוץ של פרי, לו הוא קרא "Nikocado Avocado", כלל בתחילה וולוגים העוסקים בטבעונות, תוכן שקשור לחייו האישיים, חוויות טיול, וכמו גם סרטונים שהתמקדו בהופעות מוזיקליות.<ref name=":1" /><ref name="Matthews" /> במהלך שנת 2016 פרי בחר לעבור להתמקד בפיתוח סרטוני מוקבאנג, במסגרתם אנשים צורכים כמויות גדולות במיוחד מזון, וזה היה הדבר שתרם בסופו של דבר לכך שהוא יזכה לפרסום רב במיוחד באינטרנט. פרי נוהג להפיק סרטוני מוקבאנג בהם הוא לעיתים רבות משלב אנקדוטות אישיות, אתגרים שונים, ושיתופי פעולה עם יוטיוברים אחרים.

משנת 2016 ואילך החל פרי לצלם סרטוני מוקבנג, והפך לאחד מהגברים האמריקאים הראשונים שנטלו חלק בטרנד, כאשר סרטון המוקבאנג הראשון של פרי זכה ל-50 אלף צפיות תוך שבועיים ממועד פרסום הסרטון.<ref name="AP"></ref> בסרטוני המוקבאנג הראשונים של פרי תוכי המחמד שלו נהג לשבת על כתפו בזמן שהוא אוכל.<ref name="Italie"></ref>

בשנת 2018 פרי הופיע בתוכנית הקומית של קומדי סנטרל "Tosh.0".<ref>Comedy Central (November 4, 2018). [https://www.youtube.com/watch?v=rGBVNBB1NIk "CeWEBrity Profile – Nikocado Avocado – Tosh.0"] . YouTube</ref> פרי פעיל גם בפלטפורמות מקוונות נוספות מלבד יוטיוב - Cameo, טיקטוק, טוויטר, פייסבוק, אינסטגרם, Patreon,<ref name="Lucas"></ref> ו-OnlyFans.<ref name="Stone"></ref> לטענתו הוא חווה מעת לעת אפיזודות מאניות בשל התזונה הגרועה שלו, וכי הוא מנצל את הרגעים שהוא בתחתית על מנת לגרום לכמות גדולה בהרבה של אנשים לצפות בסרטונים שלו.<ref name="Insider" />

== בריאות ==
בשל העלייה החדה של פרי במשקל בשנים האחרונות, מעריצים ויוטיוברים רבים הביעו דאגה אמיתית למצב בריאותו של פרי.<ref name="Insider"/><ref></ref> בראיון שנערך ב-2019 פרי ציין שהוא מתכנן ליצור סרטוני מוקבנג רק "עוד כמה שנים ספורות" וש"זה מאוד לא בריא".<ref name="AP" /> בנוסף לכך לאורך השנים העלה פרי גם מספר רב של סרטונים בהם הוא נראה בסערת רגשות והדבר הוביל אנשים רבים להטיל ספק במצב בריאותו הנפשית של פרי.<ref name="Harris-Mendez1"></ref>

בשנת 2019, פרי ציין בראיון למגזין "Men's Health" שהוא סובל מבעיות זיקפה ואובדן חשק מיני כתוצאה מזלילות היתר שלו.<ref name="Matthews"/> ב-18 בספטמבר 2021 פרי טען שהוא שבר את צלעותיו לאחר חודשים של "שיעול מוגזם ועוצנתי".<ref name="Insider" /> בשנת 2021 פרי ציין בפני צופיו שהוא מוגדר כנכה ושהוא רוכב על קלנועית.<ref></ref>

== חיים אישיים ==
בתחילת 2014 עבר לקולומביה על מנת לחיות יחד עם חברו אורלין הום.<ref name="Insider" /><ref name=":1" /> הזוג התחתן ב-10 באפריל 2017.<ref name="Insider" /> לאורך השנים בני הזוג שיתפו חוויות רבות וכמו גם אתגרים שונים מהחיים שלהם כזוג נשוי בסרטונים שונים בערוץ היוטיוב של ניקוקדו אבוקדו.

== קישורים חיצוניים ==

==הערות שוליים==

קטגוריה:אמריקאים ממוצא אוקראיני
קטגוריה:יוטיוברים אמריקאים
קטגוריה:יוצרי תוכן דיגיטלי ב-OnlyFans
קטגוריה:אמריקאים שנולדו ב-1992